[{"text_idx": "#000006", "text": "Gallwch feithrin datblygiad plant drwy\u2019r rhaglenni cymorth i ddysgu cynnar hyn sydd ar gael yng Nghymru. P\u2019un ai ydy\u2019ch plentyn yn faban, yn cropian neu ar fin dechrau\u2019r ysgol bydd sesiynau Stori a Rhigwm, a Dechrau Da yn helpu plant i ddatblygu eu sgiliau iaith a darllen. Bydd digwyddiadau\u2019n cyfuno darllen, canu, siarad a chwarae er mwyn dod a\u0302 swyn llyfrau a storiau\u2019n fyw."}, {"text_idx": "#000007", "text": "Mae llyfrgelloedd ar draws Cymru yn rhedeg sesiynau Amser Stori ac Amser Rhigwm rhad ac am ddim ar gyfer babanod a phlant. Mae\u2019r sesiynau hwyliog hyn yn rhoi cyfle i gwrdd a\u0302 ffrindiau newydd a mwynhau storiau, llyfrau a rhigymau yn cael eu darllen gan llyfrgellwyr plant ac adroddwyr storiau cymunedol \u2013 gyda\u2019ch plentyn."}, {"text_idx": "#000008", "text": "Yn ogystal a\u0302 chynnig cannoedd o lyfrau am ddim i blant a rhieni i\u2019w benthyg, mae llyfrgelloedd ar draws Cymru hefyd yn cynnig clybiau gweithgaredd ar gyfer plant ac yn trefnu digwyddiadau dod-a\u0302\u2019r-teulu-ynghyd. Sieciwch galendr eich llyfrgell leol am ddyddiadau, amserau a lleoliadau digwyddiadau sy\u2019n agos atoch chi."}, {"text_idx": "#000009", "text": "Dewch o hyd i\u2019ch llyfrgell leol"}, {"text_idx": "#000010", "text": "Dyw hi byth yn rhy gynnar i ddechrau rhannu llyfrau, storiau a rhigymau gyda\u2019ch plentyn. Gyda Dechrau Da mae BookTrust Cymru yn cefnogi teuluoedd ar draws Cymru i ddarllen gyda\u2019u gilydd yn rheolaidd."}, {"text_idx": "#000011", "text": "Gall pob plentyn yng Nghymru dderbyn dau pecyn Dechrau Da arbennig cyn cyrraedd tair oed. Caiff teuluoedd y pecynnau gan eu hymwelydd iechyd."}, {"text_idx": "#000012", "text": "Ceir llawer o adnoddau llawn sbort a gwybodaeth gyfleus ar wefan Booktrust Cymru."}, {"text_idx": "#000014", "text": "Daw\u2019r pecyn Dechrau Da Babi yn rhodd fel rheol yn ystod archwiliad iechyd chew misol eich plentyn. Mae\u2019n cynnwys llyfr Saesneg a llyfr Chymraeg, wedi\u2019u dewis yn ofalus i apelio at blant ifanc iawn, a llyfryn arbennig a\u0302 syniadau ar gyfer rhannu llyfrau, straeon a rhigymau."}, {"text_idx": "#000016", "text": "\u2018Mae darluniau Bouncing Babies wastad yn gwneud i mi wenu, maent mor hwyliog, ac ma\u2019 rhywbeth mor nynnes a chysurlon iwan am y llyfr hwn"}, {"text_idx": "#000017", "text": "\u2018Mae darluniau Bouncing Babies wastad yn gwneud i mi wenu, maen nhw mor serchus, ac mae rhywbeth cynnes a chysurlon iawn am y llyfr hwn.\u2019 Donna Hardman, llyfrgelloedd Blaenau Gwent."}, {"text_idx": "#000018", "text": "Daw\u2019r pecyn Dechrau Da Blynyddoedd Cynnar yn rhodd fel rheol yn ystod archwiliad iechyd 27 mis eich plentyn. Mae\u2019n cynnwys llyfr darluniau Cymraeg ac un Saesneg, a llyfryn llawn syniadau ar gyfer rhannu llyfrau, straeon a rhigymau. Mae bag gwyrdd Dechrau Da Blynyddoedd Cynnar wedi\u2019i ddylunio i\u2019ch plentyn ei ddal \u2013 sy\u2019n berffaith i fynd ag ef i\u2019r llyfrgell."}, {"text_idx": "#000022", "text": "Mae rhannu llyfr gyda phlentyn yn hwyl! Mae\u2019n amser ar gyfer agosatrwydd, chwerthin a siarad a\u0302\u2019ch gilydd \u2013 a gall roi hwb ymlaen mewn bywyd i blant a\u2019u helpu i ddod yn ddarllenwyr gydol oes."}, {"text_idx": "#000023", "text": "Os nad ydych yn hyderus yngly\u0302n a\u0302 darllen yn uchel neu rannu llyfr, peidiwch a\u0302 phoeni \u2013 does dim ffordd iawn na ffordd anghywir chwaith i fwynhau stori gyda\u2019ch gilydd."}, {"text_idx": "#000024", "text": "Dyw hi byth yn rhy gynnar i ddechrau rhannu llyfrau. Efallai na fydd babanod yn deall y geiriau ond byddant wrth eu bodd yn cwtsio, clywed eich llais, ac edrych ar y lluniau."}, {"text_idx": "#000025", "text": "Wrth i\u2019ch plentyn dyfu, gall rhannu llyfrau lluniau fod yn dipyn o hwyl \u2013 peidiwch a\u0302 phoeni os bydd rhywbeth arall yn mynd a\u0302 sylw\u2019ch plentyn, os bydd am gnoi\u2019r llyfr neu grwydro i ffwrdd ... dyna\u2019r arfer gyda phlant! Peidiwch a\u0302 phoeni os nad oes llawer o amser gennych chwaith yn ystod diwrnod gwaith prysur \u2013 gall ychydig funudau wneud byd o wahaniaeth."}, {"text_idx": "#000026", "text": "Dyma ambell awgrym at eich helpu chi i fwynhau amser stori gyda\u2019ch plentyn, wedi\u2019u darparu gan BookTrust:"}, {"text_idx": "#000027", "text": "Gadewch i\u2019ch plentyn ddewis beth hoffen nhw ddarllen. Bydd mwy o ddiddordeb ganddynt yn y stori os mai nhw sydd wedi ei dewis. Peidiwch a\u0302 phoeni os a\u0302nt yn o\u0302l at yr un stori dro ar o\u0302l tro!\nOs gallwch, diffoddwch y teledu, radio neu gyfrifiadur. Mae\u2019n rhwyddach mwynhau\u2019r stori heb ddim yn tarfu arnoch chi.\nEisteddwch yn agos. Gallwch annog eich plentyn i ddal y llyfr ei hunan ac i droi\u2019r tudalennau hefyd.\nEdrychwch ar y lluniau. Does dim rhaid darllen y geiriau ar y dudalen yn unig. Efallai bod rhywbeth doniol yn y lluniau y gallwch chwerthin amdano gyda\u2019ch gilydd neu efallai bod eich plentyn yn mwynau dyfalu beth fydd yn digwydd nesaf.\nGofynwch gwestiynau a siaradwch am y llyfr. Gall llyfrau lluniau fod yn ffordd wych o drafod ofnau a phryderon eich plentyn, neu o\u2019i helpu i delio ag emosiwn. Rhowch gyfle iddynt siarad a gofynwch iddynt mae\u2019n yn teimlo am y sefyllfa yn y stori.\nMwynhewch! Does dim ffordd iawn na ffordd anghywir chwaith o rannu stori \u2013 cyn belled eich bod chi a\u2019ch plentyn yn cael hwyl. Peidiwch fod ag ofn actio rhannau o\u2019r stori na defnyddio lleisiau dwl \u2013 bydd plant bach wrth eu bodd!"}, {"text_idx": "#000028", "text": "Am ragor o gyngor yngly\u0302n a\u0302 meithrin darllen ac ysgrifennu plant ewch i wefan Booktrust."}]